آتلانتیک شوراسی‌نین 27-28 آوریلده ایستانبولدا کئچیریله‌جک ذیروه ده سوریه-دن افریقایا، قارا دنیزدن شرقی آک دنیزه موختلیف بؤلگه‌لردکی حادثه‌لر ایله ایقتیصادیات، میللی گوونلیک، انرژی، تیجارت و قاچقین بحرانی کیمی دونیانین گوندمینده یئر توتان موضوع لار موذاکیره اولوناجاق.
آتلانتیک شوراسی ایقتیصادیات، انرژی و خاریجی سیاست ساحه‌لرینده کی اؤنملی شخصیت‌لری 8-جی دفعه ایستانبولدا بیر آرایا گتیره‌رک دونیانین گوندمینی ایستیقامتلن‌دیره‌جک.
ایکی گون داوام ائده‌جک آتلانتیک شوراسی ایستانبول توپلانیسی انرژی، ایقتیصادیات و امنیت موضوع لارین‌داکی دوشونجه و عملیات‌لارا تکان ورمک و آرتان چتین‌لیک‌لر قارشی‌سیندا ایمکان‌لار یاراتماق مقصدی ایله دونیا و بؤلگه‌نین تانینمیش ایش آدام‌لارینی و دؤولت آداملارینی بیر آرایا گتیریر.
ذیروه توپلانتی‌سی چرچیوه‌سینده 45 اؤلکه‌دن نماینده‌لرین قاتیلیمی ایله عمومی و خصوصی ایجلاس‌لار کئچیریله‌جک.
ذیروه توپلانتی‌سیندا جمهور باشقانی رجب طیب اردوغان باشدا اولماقلا باش ناظیر بینالی ییلدیریم، باش ناظیر یاردیمجیسی مهمت شیمشک، خاریجی ایشلر ناظیری مولود چاووش اوغلو، انرژی و طبیعی ثروت‌لر ناظیری برات آلبایراک، الوسلار آراسی انرژی آژانسی ایجرا دیرکتورو فاتح بیرول، قطرین انرژی و صنایع ناظیری، ایسپانیانین کئچمیش خاریجی ایشلر ناظیری آنا پالاکیو، آمریکا-نین سابیق پرزیدنت‌لرین‌دن جورج بوش-ون میللی گوونلیک دانیشمانی استفان هاردلی ایله باراک اوبامانین میللی گوونلیک دانیشمانی ژنرال جیمز جونز قاتیلاجاق.
بلاروس، اسرائیل، کنیا، کوزوو، مقدونیه، رومانی و بیرلشمیش عرب امیرلیک‌لرین‌دن چوخ سایدا ناظیر و بوروکرات ایله دونیا‌دان و بؤلگه‌دن یوکسک سویه‌لی یونه‌تیجیلر ده ذیروه‌‌یه قاتیلاجاقلار.
